KIRJALLINEN KYSYMYS E-1490/03 esittäjä(t): Olivier Dupuis (NI) komissiolle. Tšetšenian sodan vaikutukset Venäjän talouteen.



Virallinen lehti nro 280 E , 21/11/2003 s. 0154 - 0155



KIRJALLINEN KYSYMYS E-1490/03 esittäjä(t): Olivier Dupuis (NI) komissiolle (2. toukokuuta 2003) Aihe: Tetenian sodan vaikutukset Venäjän talouteen Ekho Moskvy -radioaseman hiljattain lähettämässä haastattelussa Venäjän ylimmän neuvoston entinen presidentti Ruslan Khasbulatov ilmoitti, että toisen Tetenian sodan kolmeneljä ensimmäistä kuukautta (elomarraskuu 1999) maksoivat noin 3 miljardia dollaria ja että kolmesta sotavuodesta (20002002) aiheutui vuosittain noin 1013 miljardin dollarin kustannukset. Tänä vuonna kolmen ensimmäisen kuukauden kustannukset olivat 3,5 miljardia dollaria. Khasbulatovin mukaan Venäjälle on aiheutunut yhteensä 40 miljardin dollarin kustannukset näistä kolmesta ja puolesta sotavuodesta eli vuonna 1999 tehdyn uuden hyökkäyksen ja Tetenian miehityksen jälkeen. Nämä luvut on otettu Ruslan Khasbulatovin ja Ivan Rybkinin laatimasta raportista Tetenian sodan vaikutukset Venäjän talouteen. Onko komissio tietoinen Ruslan Khasbulatovin ja Ivan Rybkinin laatimasta raportista? Mikäli vastaus on myönteinen, mitä se ajattelee siitä? Katsooko komissio, että nämä menot ovat täysin ristiriidassa Venäjän talouden nykytilanteen kanssa? Katsooko komissio lisäksi, että Venäjä kykenee käyttämään Tetenian sodan jatkamiseen sen edellyttämät valtavat määrät yksinomaan unionin ja sen jäsenvaltioiden myöntämien taloudellisten tukien avulla? Christopher Pattenin komission puolesta antama vastaus (21. toukokuuta 2003) Komissio valittaa syvästi traagista tilannetta, joka on koko viime vuosikymmenen ajan vallinnut Venäjän federaation tasavallassa Teteniassa. Meneillään oleva selkkaus on aiheuttanut niin humanitaarisessa, yhteiskunnallisessa kuin taloudellisessakin mielessä valtaisat kustannukset sekä federaation hallinnolle, paikallishallinnoille että Tetenian siviiliväestölle. Komissio toivoo, että 23. maaliskuuta 2003 pidetyn kansanäänestyksen yhteydessä hyväksytty perustuslaki muodostaa pohjan vuoropuhelulle, sovinnonteolle, oikeusvaltion palauttamiselle ja ihmisoikeuksien tehokkaalle suojaamiselle presidentti Vladimir Putinin 16. maaliskuuta 2003 antaman lausunnon mukaisesti. Unionin ja Venäjän poliittisen vuoropuhelun yhteydessä komissio ottaa Venäjän viranomaisten kanssa edelleen esille tähän aiheeseen liittyviä huolenaiheita. Komissio muistuttaa, että se on edistänyt kansanvaltaa ja ihmisoikeuksia koskevan eurooppalaisen aloitteen (EIDHR) kautta kansalaisyhteiskuntaa, tiedotusvälineiden vapautta ja ihmisoikeuksien kunnioittamista Pohjois-Kaukasuksella koko Tetenian konfliktin ajan tarkoituksena edistää kestävää rauhaa alueella. Komissio huomauttaa, että Venäjälle Tacis-ohjelmasta myönnetyn avun tarkoituksena on muun muassa edistää kansalaisyhteiskuntaa, oikeusvaltiota ja julkisia toimielimiä sekä auttaa Venäjää sen vaikean poliittisen, taloudellisen ja yhteiskunnallisen siirtymävaiheen aikana. Komissio ottaa huomioon Ruslan Hasbulatovin ja Ivan Rybkinin esittämän analyysin. Komissio ei pysty antamaan lausuntoa Venäjän hallituksen nykyisen Tetenian politiikan arvioiduista kustannuksista tai niiden vaikutuksesta Venäjän laajempaan taloudelliseen tilanteeseen. Mitään todisteita siitä, että Venäjän viranomaisten nykyinen politiikka riippuisi EU:n taloudellisesta tuesta, ei kuitenkaan ole.